Νευροπάθεια υπερπλάτιου νεύρου σε περιπτώσεις ρήξης του ωμικού στροφικού πετάλου: αποτελέσματα αρθροσκοπικής θεραπείας
Creators: name: Σαχίνης, Νικόλαος-Πλάτων Χ.
Publisher: name: Aristotle University of Thessaloniki
Year: 2019
Subjects: Υπερπλάτιο νεύρο
Ρήξη
Συρραφή
Στροφικό πέταλο
Suprascapular nerve
Tear
Repair
Rotator cuff

description: Πρόλογος: Η νευροπάθεια του υπερπλάτιου νεύρου μπορεί να σχετίζεται με ρήξη του στροφικού πετάλου. Πειραματικές μελέτες έχουν υποδείξει την περίπτωση νευροπάθειας σε περιπτώσεις μεγάλης/μαζικής ρήξης του στροφικού πετάλου του ώμου. Προηγούμενες μελέτες έχουν αναφέρει ένα σχετικά υψηλό ποσοστό νευροπάθειας σχετιζόμενο με ρήξη στροφικού πετάλου. Η παρούσα έρευνα επιχειρεί να δείξει εάν η απελευθέρωση ή μη του υπερπλάτιου νεύρου συνεισφέρει στη βελτίωση της νευροπάθειας και της κλινικής εικόνας ασθενών με μεγάλη/μαζική ρήξη και σύγχρονη νευροπάθεια υπερπλάτιου. Μέθοδος: Πρόκειται για μια προοπτική τυχαιοποιημένη, ελεγχόμενη, διπλή τυφλή μελέτη, ενός κέντρου, στην οποία εντάχθηκαν 42 ασθενείς με αποκαταστάσιμες μεγάλες ή μαζικές ρήξεις του ωμικού στροφικού πετάλου και νευροπάθεια του υπερπλάτιου και παρακολουθήθηκαν στους έξι και 12 μήνες. Η λειτουργία του νεύρου ελέγχθηκε με ηλεκτρομυογραφικές μελέτες προεγχειρητικά και στις επιλεγμένες περιόδους παρακολούθησης. Οι ασθενείς κατανεμήθηκαν τυχαία σε ομάδες εξίσου αριθμημένες, η μια από τις οποίες είναι η ομάδα ελέγχου. Οι ασθενείς αυτής της ομάδας υποβλήθηκαν σε αρθροσκοπική αποκατάσταση του στροφικού πετάλου χωρίς συνοδό αρθροσκοπική διατομή του άνω εγκάρσιου ωμοπλατιαίου συνδέσμου. Στη δεύτερη ομάδα ο σύνδεσμος διατμήθηκε. Ο πρωταρχικός στόχος ήταν να ελεγχθεί η μηδενική υπόθεση ότι η αρθροσκοπική αποκατάσταση των μεγάλων/μαζικών ρήξεων του στροφικού πετάλου σε ασθενείς με συνδυασμένη νευροπάθεια υπερπλάτιου παρέχει ισοδύναμα κλινικά και ΗΜΓ αποτελέσματα με μια αρθροσκοπική αποκατάσταση του στροφικού πετάλου ενός σταδίου όπου απελευθερώνεται επιπρόσθετα και το υπερπλάτιο νεύρο. Ο δευτερεύων στόχος ήταν να αναζητηθεί μια σχέση μεταξύ του μεγέθους των ρήξεων και του βαθμού ανάκτησης του υπερπλάτιου νεύρου. Τέλος, ο τριτογενής στόχος ήταν να αποδειχθεί οποιαδήποτε σχέση μεταξύ του βαθμού λιπώδους διήθησης των μυών του στροφικού πετάλου και του βαθμού της λειτουργίας του νεύρου. Αποτελέσματα: 37 από τους 42 ασθενείς ολοκλήρωσαν την παρακολούθηση στους 12 μήνες. Οι 32 από αυτούς είχαν πλήρη ανάνηψη του υπερπλάτιου νεύρου χωρίς στατιστικά σημαντική διαφορά μεταξύ των δυο ομάδων. Σχετικά με τα κλινικά σκορ, όλοι οι ασθενείς και από τις δυο ομάδες εμφάνισαν στατιστικά σημαντική βελτίωση, χωρίς όμως να εμφανίζεται στατιστικά σημαντική διαφορά μεταξύ των δύο ομάδων. Επίσης, δε βρέθηκε κάποια σημαντική διαφορά ανάμεσα στις δύο ομάδες σε ότι αφορά το βαθμό ανάνηψης του νεύρου και το μέγεθος των ρήξεων, καθώς και το μετεγχειρητικό βαθμό λιπώδους διήθησης των μυών. Σύνοψη: Η διατομή του εγκάρσιου ωμοπλατιαίου συνδέσμου για απελευθέρωση του υπερπλάτιου νεύρου σε ασθενείς με μεγάλη/μαζική ρήξη του ωμικού στροφικού πετάλου και νευροπάθεια υπερπλάτιου, σε συνδυασμό με συρραφή του μυοτενόντιου πετάλου, δεν αποφέρει καλύτερα αποτελέσματα από την απλή συρραφή του πετάλου, χωρίς διατομή του συνδέσμου.
description: Introduction: Neuropathy of the suprascapular nerve may be associated with a rotator cuff tear. Experimental studies have indicated the case of neuropathy in cases of large / massive rotator cuff tears. Previous studies have reported a relatively high rate of neuropathy related these tears. This study attempts to show whether or not the release of the suprascapular nerve contributes to the improvement of neuropathy and the clinical outcome of patients with large / massive tears and concomitant suprascapular neuropathy. Method: This is a prospective randomized controlled double blind study, single-center in which 42 patients were recruited with large or massive tears of the rotator cuff and suprascapular neuropathy and were followed at 6 and 12 months. Nerve function was checked by electromyographic studies preoperatively and in the selected follow-up periods. Patients were randomly assigned to groups equally numbered, one of which is the control group. Patients in this group underwent arthroscopic repair of the rotator cuff without an accompanying arthroscopic release of the superior suprascapular ligament. In the second group the ligament was released. The primary objective was to check the zero hypothesis that arthroscopic repair of large / massive rotator cuff tears in patients with combined suprascapular neuropathies provides equivalent clinical and EMG results with an arthroscopic repair of the cuff in which the suprascapular nerve is additionally released. The secondary objective was to seek a relationship between the magnitude of the tear and the degree of recovery of the suprascapular nerve. The tertiary goal was to demonstrate any relationship between the degree of fatty infiltration of the rotator cuff muscles and the degree of nerve function. Results: 37 out of 42 patients completed follow-up at 12 months. 32 of them had complete recovery of the suprascapular nerve without statistically significant difference between the two groups. Regarding clinical scores, all patients in both groups showed statistically significant improvement, but no statistically significant difference was observed between the two groups. Also, no significant difference was found between the two groups in terms of the degree of nerve fucntion and the size of the rupture and the postoperative degree of fatty muscle infiltration. Summary: The release of the superior transverse scapular ligament in patients with large / massive rotator cuff tears and suprascapular neuropathy, in combination with repair of the cuff, does not produce better results than simple repair of the cuff, without releasing the ligament.